CORRECCIÓN de erros.-Orde do 7 de maio de 2007 pola que se convocan bolsas de prácticas para os recentemente titulados en especialidades agrarias, forestais, veterinaria e tecnoloxía dos alimentos.
CONSELLERÍA DO MEDIO RURAL — III. OUTRAS DISPOSICIÓNS — 22/05/2007

Advertidos erros na Orde do 7 de maio de 2007, publicada no DOG nº 92, do luns 14 de maio de 2007, cómpre realizar as seguintes correccións:
Na páxina 7.783, artigo 5º onde di: «Poderanse realizar a partir do mes de xullo deste ano»; debe dicir: «Poderanse realizar a partir do mes de agosto deste ano».
Na páxina 7.784, artigo 12º.4, no segundo parágrafo, onde di: «O prazo de exposición, consultas e reclamacións terá lugar entre o 1 e o 10 de xuño»; debe dicir: «O prazo de exposición, consultas e reclamacións terá lugar entre o 9 e o 17 de xullo».
Na páxina 7.785, artigo 13º.1 onde di: «O día 30 de xuño, ás 10.00 horas da mañá, convócanse todos os posibles bolseiros para a elección da bolsa de prácticas na Escola Galega de Administración Pública (EGAP)»; debe dicir: «O día 30 de xullo, ás 10.00 horas da mañá, convócanse todos os posibles bolseiros para a elección da bolsa de prácticas na Escola Galega de Administración Pública (EGAP)».
Na páxina 7.785, artigo 13º.3 onde di: «Aqueles bolseiros que o día 30 de xuño non comparezan ou non estean representados mediante suficiente acreditación no proceso de elección, entenderase que renuncian á bolsa de prácticas que lles puidese corresponder»; debe dicir: «Aqueles bolseiros que o día 30 de xullo non comparezan ou non estean representados mediante suficiente acreditación no proceso de elección, entenderase que renuncian á bolsa de prácticas que lles puidese corresponder».
Na páxina 7.785, artigo 13º.4 onde di: «Con todos aqueles candidatos que non obtiveron bolsa de práctica, sempre que cumpran os requisitos exixidos nesta orde e que estivesen presentes o 30 de xuño no proceso de elección, conformarase unha lista de suplentes, ordenada de maior a menor segundo a súa puntuación, para cubrir posibles renuncias ou baixas que se produzan durante o período de duración das bolsas concedidas»; debe dicir: «Con todos aqueles candidatos que non obtiveron bolsa de prácticas, sempre que cumpran os requisitos exixidos nesta orde e que estivesen presentes o 30 de xullo no proceso de elección, conformarase unha lista de suplentes, ordenada de maior a menor segundo a súa puntuación, para cubrir posibles renuncias ou baixas que se produzan durante o período de duración das bolsas concedidas».
Na páxina 7.785, artigo 14º.2, parágrafo primeiro, onde di: «Cada bolseiro deberase presentar o 2 de xullo no destino onde vai realizar as prácticas, debendo comunicar previamente ao Servizo de Formación Agroforestal, mediante escrito asinado polo interesado a aceptación da bolsa de prácticas concedida, de acordo co establecido nesta orde»; debe dicir: «Cada bolseiro deberase presentar o 1 de agosto no destino onde vai realizar as prácticas, debendo comunicar previamente ao Servizo de Formación Agroforestal, mediante escrito asinado polo interesado a aceptación da bolsa de prácticas concedida, de acordo co establecido nesta orde».
Na páxina 7.785, artigo 14º.2, parágrafo segundo, onde di: «Se non se incorpora antes do 9 de xullo do ano que corre, nin tampouco presenta documentación xustificativa da súa ausencia, entenderase que renuncia á bolsa de prácticas que elixiu»; debe dicir: «Se non se incorpora antes do 7 de agosto do ano que corre, nin tampouco presenta documentación xustificativa da súa ausencia, entenderase que renuncia á bolsa de prácticas que elixiu».
Na páxina 7.785, artigo 14º.4 onde di: «Só se ofertarán aquelas bolsas de prácticas cando a baixa ou renuncia dos bolseiros se produza antes do 15 de agosto deste ano»; debe dicir: «Só se ofertarán aquelas bolsas de prácticas cando a baixa ou renuncia dos bolseiros se produza antes do 15 de setembro deste ano».